CELEX: 32020D0113
Language: el
Date: 2020-01-23 00:00:00
Title: Εκτελεστική απόφαση (EE) 2020/113 της Επιτροπής της 23ης Ιανουαρίου 2020 σχετικά με την τροποποίηση της απόφασης 2009/11/ΕΚ για την έγκριση μεθόδων ταξινόμησης σφαγίων χοίρων στην Ισπανία [κοινοποιηθείσα υπό τον αριθμό C(2020) 232] (Το κείμενο στην ισπανική γλώσσα είναι το μόνο αυθεντικό)

27.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 21/16
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2020/113 ΤΗΣ ΕΠΙΤΡΟΠΗΣ
         της 23ης Ιανουαρίου 2020
         σχετικά με την τροποποίηση της απόφασης 2009/11/ΕΚ για την έγκριση μεθόδων ταξινόμησης σφαγίων χοίρων στην Ισπανία
         
            [κοινοποιηθείσα υπό τον αριθμό C(2020) 232]
         
         (Το κείμενο στην ισπανική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 20 στοιχεία ιστ) και κ),
         Εκτιμώντας τα ακόλουθα:
         
                     (1)
                  
                  
                     Το παράρτημα IV τμήμα B.IV σημείο 1 του κανονισμού (ΕΕ) αριθ. 1308/2013 προβλέπει ότι, για την ταξινόμηση σφαγίων χοίρων, η περιεκτικότητα σε άπαχο κρέας πρέπει να εκτιμάται με μεθόδους κατάταξης που εγκρίνονται από την Επιτροπή. Επιτρέπεται να εγκρίνονται μόνο στατιστικώς αποδεδειγμένες μέθοδοι εκτίμησης που βασίζονται στη φυσική μέτρηση ενός ή περισσοτέρων ανατομικών μερών του σφαγίου του χοίρου. Η έγκριση των μεθόδων κατάταξης θα πρέπει να εξαρτάται από την τήρηση μέγιστης ανοχής για το στατιστικό σφάλμα εκτίμησης. Η εν λόγω ανοχή καθορίζεται στο παράρτημα V μέρος Α του κατ’ εξουσιοδότηση κανονισμού (ΕΕ) 2017/1182 της Επιτροπής (2).
                  
               
                     (2)
                  
                  
                     Με την απόφαση 2009/11/ΕΚ της Επιτροπής (3), εγκρίθηκε η χρήση εννέα μεθόδων ταξινόμησης σφαγίων χοίρων στην Ισπανία.
                  
               
                     (3)
                  
                  
                     Δεν θα πρέπει να επιτρέπεται καμία τροποποίηση των συσκευών ή των μεθόδων ταξινόμησης, εκτός εάν έχει εγκριθεί ρητά με εκτελεστική απόφαση της Επιτροπής.
                  
               
                     (4)
                  
                  
                     Η Ισπανία ζήτησε από την Επιτροπή να διαγράψει τη μέθοδο «Ultrafom 300» από τον κατάλογο των εγκεκριμένων μεθόδων ταξινόμησης των σφαγίων χοίρων στην επικράτειά της, δεδομένου ότι η μέθοδος δεν χρησιμοποιείται πλέον στην επικράτειά της.
                  
               
                     (5)
                  
                  
                     Η Ισπανία ζήτησε από την Επιτροπή την έγκριση νέας μεθόδου και την επικαιροποίηση των τύπων για τρεις μεθόδους ταξινόμησης σφαγίων χοίρων στην επικράτειά της και υπέβαλε λεπτομερή περιγραφή της δοκιμασίας τεμαχισμού, αναφέροντας τις αρχές στις οποίες βασίζονται οι εν λόγω μέθοδοι, τα αποτελέσματα της δοκιμασίας τεμαχισμού και τις εξισώσεις που χρησιμοποιούνται για την εκτίμηση της εκατοστιαίας αναλογίας άπαχου κρέατος στο πρωτόκολλο που προβλέπεται στο άρθρο 11 παράγραφος 3 του κατ’ εξουσιοδότηση κανονισμού (ΕΕ) 2017/1182.
                  
               
                     (6)
                  
                  
                     Από την εξέταση της αίτησης αυτής προέκυψε ότι πληρούνται οι όροι έγκρισης των εν λόγω μεθόδων ταξινόμησης. Συνεπώς, πρέπει να εγκριθούν οι εν λόγω μέθοδοι ταξινόμησης στην Ισπανία.
                  
               
                     (7)
                  
                  
                     Ως εκ τούτου, η απόφαση 2009/11/ΕΚ θα πρέπει να τροποποιηθεί αναλόγως.
                  
               
                     (8)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2009/11/ΕΚ τροποποιείται ως εξής:
            
                        (1)
                     
                     
                        Το άρθρο 1 τροποποιείται ως εξής:
                        
                                    α)
                                 
                                 
                                    Το πρώτο εδάφιο τροποποιείται ως εξής:
                                    
                                                i)
                                             
                                             
                                                το στοιχείο γ) απαλείφεται·
                                             
                                          
                                                ii)
                                             
                                             
                                                το στοιχείο θ) αντικαθίσταται από το ακόλουθο κείμενο:
                                                
                                                            “θ)
                                                         
                                                         
                                                            η συσκευή “gmSCAN” και οι σχετικές μέθοδοι εκτίμησης, που περιγράφονται λεπτομερώς στο μέρος 9 του παραρτήματος·”·
                                                         
                                                      
                                          
                                                iii)
                                             
                                             
                                                προστίθεται το ακόλουθο στοιχείο ι):
                                                
                                                            «ι)
                                                         
                                                         
                                                            η συσκευή “OptiScan TP” και οι σχετικές μέθοδοι εκτίμησης, που περιγράφονται λεπτομερώς στο μέρος 10 του παραρτήματος.»·
                                                         
                                                      
                                          
                              
                                    β)
                                 
                                 
                                    το δεύτερο εδάφιο αντικαθίσταται από το ακόλουθο κείμενο:
                                    «Η μη αυτόματη μέθοδος ZP με κανόνα, που αναφέρεται στο πρώτο εδάφιο στοιχείο ζ), επιτρέπεται μόνο για τα σφαγεία:
                                    
                                                α)
                                             
                                             
                                                στα οποία ο αριθμός των σφαγέντων χοίρων δεν υπερβαίνει τους 700 εβδομαδιαίως σε ετήσια βάση κατά μέσο όρο· και
                                             
                                          
                                                β)
                                             
                                             
                                                με γραμμή σφαγής μέγιστης δυναμικότητας επεξεργασίας 50 χοίρων ανά ώρα.»·
                                             
                                          
                              
                  
                        (2)
                     
                     
                        το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση απευθύνεται στο Βασίλειο της Ισπανίας.
         
         
            Βρυξέλλες, 23 Ιανουαρίου 2020.
            
               
                  Για την Επιτροπή
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
         
            (2)  Κατ’ εξουσιοδότηση κανονισμός (ΕΕ) 2017/1182 της Επιτροπής, της 20ής Απριλίου 2017, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις ενωσιακές κλίμακες για την ταξινόμηση των σφαγίων βοοειδών, χοίρων και προβάτων και την αναφορά των τιμών της αγοράς για ορισμένες κατηγορίες σφαγίων και ζώντων ζώων (ΕΕ L 171 της 4.7.2017, σ. 74).
         
            (3)  Απόφαση 2009/11/ΕΚ της Επιτροπής, της 19ης Δεκεμβρίου 2008, για την έγκριση μεθόδων ταξινόμησης σφαγίων χοίρων στην Ισπανία (ΕΕ L 6 της 10.1.2009, σ. 79).
      
      
         
            ΠΑΡΑΡΤΗΜΑ
            Το παράρτημα τροποποιείται ως εξής:
            
                        1)
                     
                     
                        το μέρος 3 απαλείφεται·
                     
                  
                        2)
                     
                     
                        Τα μέρη 5, 6 και 7 αντικαθίστανται από το ακόλουθο κείμενο:
                        «Μέρος 5
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως “Fat-O-Meat’er (FOM II)”.
                                 
                              
                                 
                                    2.
                                 
                                 
                                    Η συσκευή αποτελεί νέα έκδοση του συστήματος μέτρησης Fat-O-Meat’er. Η συσκευή FOM II αποτελείται από οπτικό καθετήρα με λεπίδα, διάταξη μέτρησης του βάθους που λειτουργεί σε αποστάσεις μεταξύ 0 και 125 χιλιοστομέτρων και πλακέτα απόκτησης και ανάλυσης δεδομένων – υπολογιστής Carometec Touch Panel i15 (Ingress Protection IP69K). Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας από την ίδια τη συσκευή FOM II.
                                 
                              
                                 
                                    3.
                                 
                                 
                                    Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                                    Ŷ = 69,592 – (0,741 × X1) + (0,066 × X2)
                                    όπου:
                                    
                                                Ŷ =
                                             
                                             
                                                εκτιμώμενη εκατοστιαία αναλογία άπαχου κρέατος στο σφάγιο·
                                             
                                          
                                                X1 =
                                             
                                             
                                                πάχος του ραχιαίου λίπους (συμπεριλαμβανομένου του δέρματος), σε χιλιοστά, το οποίο μετράται κάθετα στο πίσω μέρος του σφαγίου σε απόσταση 6 εκατοστών από τον άξονα τεμαχισμού του σφαγίου, στο ύψος μεταξύ της τρίτης και της τέταρτης τελευταίας πλευράς·
                                             
                                          
                                                X2 =
                                             
                                             
                                                πάχος του ραχιαίου μυός, σε χιλιοστά, το οποίο μετράται ταυτόχρονα, στο ίδιο σημείο και με τον ίδιο τρόπο με το X1.
                                             
                                          Ο τύπος αυτός ισχύει για σφάγια βάρους μεταξύ 60 και 120 χιλιογράμμων (βάρος θερμού σφαγίου).
                                 
                              
                           Μέρος 6
                        
                        AUTOFOM III
                        
                                 
                                    1.
                                 
                                 
                                    Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως “AutoFOM III”.
                                 
                              
                                 
                                    2.
                                 
                                 
                                    Η συσκευή είναι εφοδιασμένη με δεκαέξι μορφοτροπείς υπερήχων των 2 MHz (Carometec A/S), ενώ η απόσταση λειτουργίας μεταξύ των μορφοτροπέων είναι 25 mm. Τα δεδομένα που λαμβάνονται με τη βοήθεια των υπερήχων συνίστανται σε μετρήσεις του πάχους του ραχιαίου λίπους, του πάχους των μυών και συναφών παραμέτρων. Τα αποτελέσματα των μετρήσεων μετατρέπονται σε εκτιμώμενη εκατοστιαία αναλογία άπαχου κρέατος με χρήση υπολογιστή.
                                 
                              
                                 
                                    3.
                                 
                                 
                                    Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    όπου:
                                    
                                                Ŷ =
                                             
                                             
                                                εκτιμώμενη εκατοστιαία αναλογία άπαχου κρέατος στο σφάγιο,
                                             
                                          
                                                R2P1 =
                                             
                                             
                                                μέσο πάχος του δέρματος·
                                             
                                          
                                                R2P4 =
                                             
                                             
                                                τιμή μέτρησης λίπους P2 στην επιλεγμένη θέση σε mm·
                                             
                                          
                                                R2P10 =
                                             
                                             
                                                ελάχιστο λίπος στην εγκάρσια τομή σε mm·
                                             
                                          
                                                R4P6 =
                                             
                                             
                                                μετρήσεις “fat 1” στο επιλεγμένο σημείο MFT.
                                             
                                          Ο τύπος αυτός ισχύει για σφάγια βάρους μεταξύ 60 και 120 χιλιόγραμμων (βάρος θερμού σφαγίου).
                                 
                              
                           Μέρος 7
                        
                        ΜΗ ΑΥΤΟΜΑΤΗ ΜΕΘΟΔΟΣ (ZP)
                        
                                 
                                    1.
                                 
                                 
                                    Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη “μη αυτόματη μέθοδο (ZP)” μέτρησης με κανόνα.
                                 
                              
                                 
                                    2.
                                 
                                 
                                    Η μέθοδος αυτή μπορεί να εφαρμοστεί με τη χρήση κανόνα και η ταξινόμηση καθορίζεται με βάση την εξίσωση πρόγνωσης. Η αρχή της μεθόδου συνίσταται στη μη αυτόματη μέτρηση του πάχους του λίπους και του πάχους του μυός στον άξονα συμμετρίας του τεμαχισμένου σφαγίου.
                                 
                              
                                 
                                    3.
                                 
                                 
                                    Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                                    Ŷ = 66,324 – (0,526 × F) + (0,034 × M)
                                    όπου:
                                    
                                                Ŷ =
                                             
                                             
                                                εκτιμώμενη εκατοστιαία αναλογία άπαχου κρέατος στο σφάγιο,
                                             
                                          
                                                F =
                                             
                                             
                                                ελάχιστο πάχος του ορατού λίπους (συμπεριλαμβανομένου του δέρματος), στον άξονα συμμετρίας του τεμαχισμένου σφαγίου, που περιβάλλει τον μέσο γλουτιαίο μυ (glutaeus medius), σε χιλιοστά,
                                             
                                          
                                                M =
                                             
                                             
                                                ορατό πάχος του οσφυϊκού μυός στον άξονα συμμετρίας του τεμαχισμένου σφαγίου, το οποίο μετράται ως η μικρότερη απόσταση του μετωπιαίου (κρανιακού) άκρου του μέσου γλουτιαίου μυός από το ανώτερο (ραχιαίο) άκρο του σπονδυλικού σωλήνα, σε χιλιοστά.
                                             
                                          Ο τύπος αυτός ισχύει για σφάγια βάρους μεταξύ 60 και 120 χιλιογράμμων (βάρος θερμού σφαγίου).»
                                 
                              
                  
                        3)
                     
                     
                        προστίθεται το ακόλουθο μέρος 10:
                        «Μέρος 10
                        
                        OPTISCAN TP
                        
                                 
                                    1.
                                 
                                 
                                    Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως “OptiScan TP”.
                                 
                              
                                 
                                    2.
                                 
                                 
                                    Η συσκευή Optiscan-TP είναι εφοδιασμένη με ψηφιακό σύστημα απεικόνισης, που αποτυπώνει φωτισμένη φωτογραφία των δύο σημείων μέτρησης στα σφάγια. Οι εικόνες αποτελούν τη βάση για τον υπολογισμό του πάχους του λίπους και των μυών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας από την ίδια τη συσκευή Optiscan-TP. Οι φωτογραφίες αποθηκεύονται και αργότερα μπορούν να ελεγχθούν. Τα δεδομένα μπορούν να μεταφερθούν εύκολα με την ενσωματωμένη διεπαφή Bluetooth®.
                                 
                              
                                 
                                    3.
                                 
                                 
                                    Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                                    Ŷ = 67,496 – (0,522 × F) + (0,032 × M)
                                    όπου:
                                    
                                                Ŷ =
                                             
                                             
                                                εκτιμώμενη εκατοστιαία αναλογία άπαχου κρέατος στο σφάγιο·
                                             
                                          
                                                F =
                                             
                                             
                                                ελάχιστο πάχος του ορατού λίπους (συμπεριλαμβανομένου του δέρματος), στον άξονα συμμετρίας του τεμαχισμένου σφαγίου, που περιβάλλει τον μέσο γλουτιαίο μυ (glutaeus medius), σε χιλιοστά·
                                             
                                          
                                                M =
                                             
                                             
                                                ορατό πάχος του οσφυϊκού μυός στον άξονα συμμετρίας του τεμαχισμένου σφαγίου, το οποίο μετράται ως η μικρότερη απόσταση του μετωπιαίου (κρανιακού) άκρου του μέσου γλουτιαίου μυός από το ανώτερο (ραχιαίο) άκρο του σπονδυλικού σωλήνα, σε χιλιοστά.
                                             
                                          Ο τύπος αυτός ισχύει για σφάγια βάρους μεταξύ 60 και 120 χιλιογράμμων (βάρος θερμού σφαγίου).».